Sciant omnes tam presentes quam futuri quod Petrus, filius Holderi Senonensis, in tempore quo Jerusalem erat iturus, monachis in Vallelucenti deservientibus quicquid in territorio ville que dicitur Curgencium, in terris ac pratis habebat, patre suo atque domno Anselmo de cujus feodo erat concedentibus, pro suorum remissione peccatorum, perpetuo possidendum donavit. Inde testes sunt: Anselmus de Triagnio; Salo, vicecomes Senonensis; Stephanus de Thorenni; Henricus Buslin; Paganus Rabeals; Anselmus Vastans-Segetem; Stephanus Gorgias; Goscelinus Venator de Villanova; Petrus Carnifex; Hugo de Lailleio.